**Shkolla fillore e mesme e ulët**

**“ Mustafa Bakiu “**

**Prizren**

**Numër : 15 / 2012**

**Datë : 20 shkurt 2012**

**Drejtori i shkollës, në mbështetje te dispozitave të Ligjit mbi Arsimin Parauniversitar në Republikën e Kosovës nr. 04 / L – 032 të datës, 29 gusht 2011 dhe Udhëzimve Administrative : nr. 4 / 2003 - Organet Qeverisëse dhe Profesionale të shkollës, nr. 50 / 2004 - Vlerësimi i Shkallës së Arritshmërisë së Nxënësve, nr. 491 / 01 B - Kodi i Etikës për Vlerësimin e Nxënësve dhe nr. 490 / 01 B Standardet e Vlerësimit , me qëllim të rritjes së performances së shkollës, fuqizimit të procesit mësimor , vlerësimit sipas standardeve të njohurive, shkathtësive dhe përcjelljes e rritjes së performancës të nxënësve dhe krijimit të një klime në shkollë, që mbështet vlerësimin e drejtë të nxënësve, nxjerr këtë**

**P Ë R K U J T U E S**

**për vlerësimin e nxënësve**

1. Vlerësimi i njohurive, shkathtësive dhe përcjelljes së performances së nxënësve shërben për nxitjen e tyre për mësimnxënie dhe shërben edhe si udhëzues për të përmisuar të arriturat në mësim dhe jashtë tij. Vlerësimi nuk shërben vetëm që ta vërtetojë se sa ka arritur nxënësi të mësojë në momentin e caktuar. Me vlerësim sigurohet informacioni edhe për pikat e forta dhe të dobëta të nxënësve, shërben për të mbështetur përparimin dhe të arriturat e tyre.
2. **Vlerësimi është pjesë përbërse e procesit mësimor**. Vlerësimi bazohet në përdorimin e më shumë metodave dhe instrumentave vlerësues dhe i njejti është proces i vazhdueshëm. Vlerësimi duhet të jetë pjesë përbërse e planeve vjetore, mujore dhe ditore të mësimdhënësve.
3. **Vlerësimi duhet të jetë i vlefshëm dhe i sigurt**,kjo nënkupton që i njejti nuk duhet të ndikohet nga paragjykimet, gjykimet për sjelljen, aftësit dhe shkathtësit e nxënësve që nuk janë objekt i vlerësimit konkret,
4. **Vlerësimi duhet të jetë detyrimisht transparent.** Vlerësimi llogaritet se është transparent nëse nxënësit dhe prindërit kanë qasje në metodat, instrumentat , objektivat, kriteret, rezultatet dhe standardet që do të përdoren përkatësisht priten prej tyre ,
5. **Mësimdhënësit duhet t’i dijnë rezultatet specifike mësimore që kanë të bëjnë me një fushë të caktuar, lendë apo kapitull.** Kjo nënkupton që ata duhet të dijnë të hartojnë skema të vlerësimit të cilat do të përfshinin rezultatet mësimore në të gjitha fushat ( e dijes, psikomotorike dhe afektive), sipas niveleve – taksonomisë të njohjes , konkretish niveli i ulët ( njohja dhe të kuptuarit ), mesatar ( zbatimi dhe analiza ) dhe i lartë ( sinteza dhe vlerësimi ).
6. **Drejtoria e shkollës në vazhdimsi do të vëzhgoj vlerësimin e arritshmërisë së nxënësve**, metodat dhe instrumentet e vlerësimit, standardet e vlerësimit, objektivat e parashtruara, kriteret dhe kohën e vlerësimit. Rrjedhimish secili mësidhënës që planifikon të bëjë test me nxënësit e klasës përkatëse, duhet ta njoftoj drejtorin e shkollës me ditën e mbajtjes së testit. Kjo për arsye që mos të ndodh që brenda një dite nxënësit e të njejtës klasë të kenë më shumë se një testim. Nëse ndodh që nxënësit të kenë më shumë se një test brenda një dite, drejtori i shkollës do të anuloj rezultatet e njërit test (sigurisht testit i cili nuk është lajmëruar me kohë në drejtorin e shkollës). Gjithashtu në drejtorin e shkollës duhet të dorëzohet edhe një kopje e testit përkatës për dokumentim. Rrjedhimisht planifikimin e testimit mësimdhënësit duhet ta bëjnë me kohë.
7. Nëse në një vlerësim apo testim mësimdhënësit e vrejnë se **60 % e nxënësve nuk e zotërojnë përmbajtjen e caktuar programore**, e ndërpresin vlerësimin dhe këtë vlerësim e llogarisin si të pavleshëm, duhet t’i gjejnë shkaqet dhe të ripunojnë përmbajtjen e caktuar mësimore,
8. **Nxënësi ka të drejtën e kundërshtimit në vlerësimin e mësimdhënësit**. Fillimisht kundërshtimi ushtrohet tek kujdestari i klasës ( me gojë) e më pastaj tek Drejtori i shkollës me shkrim ( personalisht ose përmes prindërit të vet)
9. **Brenda një gjysmëvjetori,** nxënësi duhet t’i ketë së paku : dy nota në lendët që kanë 2 orë në javë, tri nota në lendët që kanë 3 orë në javë , katër nota për lendët që kanë 4 e më shumë orë në javë.
10. **Nota semestrale ( gjysmëvjetorit ) dhe ajo përfundimtare,** nuk është e domozdoshme të jetë mesi aritmetik i suksesit, kryesisht avancohet përparimi i nxënësve,
11. **Shkolla do të zhvillojë – hartojë dhe implemetojë,** një sistem për verifikimin e brendshëm të vlerësimit – notave, me qëllim të kontrollit të procedurave për vlerësimin e nxënësve, saktësin e rezultateve të raportuara. Ky verifikim i brendshëm do të përfshij edhe aktivet profesionale të mësimdhënësve. Për secilin vlerësim periodik apo në fund të vitit shkollor , verifikuesit e brendshëm do të nxjerrin një raport mbi cilësin e dhënies së notave, në nivel klase, në nivel lënde mësimore.
12. **Si drejtor shkolle do të informojë plotësisht të gjitha palët** ( mësimdhënësit, nxënësit, prindërit ) në lidhje me praktikat dhe instrumentat e vlerësimit , përfshir edhe parimet e notimit, gjithashtu do të ju përgjigjem menjëher ankesave eventuale për procedurat e vlerësimit apo rezultateve, në mënyrë të drejtë dhe transparente. Nëse hetoj ndonjë neglizhim lidhur me notimin e nxënësve apo vlerësim jo të drejtë, dhe nëse vërtetohet, do të ndërmarr të gjitha veprimet e duhura ligjore ndaj mësimdhënësit përkatës.
13. Si drejtor shkolle, do të veprojë dhe reagojë edhe në situatat kur kuptoj se një mësimdhënës i shkollës ofendon nxënësin / nxënësit, kur ata janë të dobët në mësim duke u thenë se janë “ ***ju jeni*** ***kështu apo ashtu”***.
14. **Kërkojë nga mësimdhënësit kujdestar klase që për informacionet që kanë të bejnë me mënyrën e vlerësimit – notimit dhe në veçanti për testimet nga lendët përkatëse t’i njoftojnë nxënësit e tyre ( fjala është për pikat 4, , 6, 7, 8, 9, 11, 12 )** .

**Drejtori i shkollës**

Skender Susuri